stanford-oval/wikipedia huggingface dataset:
אדוארדו מונדלאנה
הנצחה

בשנת 1975 האוניברסיטה בבירת מוזמביק, לורנסו מארקש, כיום מפוטו, קיבלה את השם של אודוארדו מונדלאנה.
מכללת אוברלין לאמנויות ולמדע במדינת אוהיו, הקימה את "מלגת אדוארדו מונדלאנה" המיועדת לסטודנטים מאפריקה מדרום לסהרה.
ספרים

Biographical Notes, December, 1966.
The Struggle for Mozambique 1969, Harmondsworth, Penguin Books ("המאבק על מוזמביק") הוצאת פנגויאן, הרמונדסוורת' 1969
Helen Kitchen. In "Africa Report", #12 (November 1967) 51 "שיחות עם אדוארדו מונדלאנה", מאת הלן קיצ'ן ב"אפריקה רפורט" - נובמבר 1967
לקריאה נוספת

Kenneth Maxwell, The Making of Portuguese Democracy, Cambridge University Press, 1995, ISBN 0521585961, 9780521585965
Mondlane, Eduardo Chivambo, “Oberlin College Biographical Form,” n.d.
“ Mondlane, Eduardo Chivambo,” Oberlin Alumni Magazine, April, 1969, p. 20
Simpson, George E. Memorial Minute read to the Oberlin College Faculty,
February 5, 1969
Shore, Herbert, “Eduardo Chivambo Mondlane,” Political Leaders of Contemporary Africa South of the Sahara: A Biographical Dictionary, ed Harvey Glickman ,Greenwood Press, Westport, Connecticut
הערות שוליים

↑  Eduardo Mondlane, באתר South African History Online
| --- | --- |
בקרת זהויות :  NLI: 987007271874205171  PLWABN: 9810649061605606  BIBSYS: 90184403  BnF: cb11916478j (data)  CiNii: DA04570984  GND: 118736663  ISNI: 0000 0001 1063 0194  LCCN: n81007161  NDL: 00450323  NTA: 069456194  RERO: 02-A000115251  SUDOC: 027034178  VIAF: 54151645   WorldCat (עם VIAF): 54151645 
תמונה ממתחם מכללת אוברלין באוהיו, שבה למד אדוארדו מונדלאנה לתואר שני
אוניברסיטת אדוארדו מונדלאנה בבירת מוזמביק, מפוטו
סמואל אילינג-ג'וניור

סמואל אילינג-ג'וניור (באנגלית: Samuel Iling-Junior; נולד ב-4 באוקטובר 2003 באיזלינגטון שבלונדון, אנגליה) הוא כדורגלן אנגלי המשחק בעמדת קשר הכנף בקבוצת מידלסברו מליגת הצ'מפיונשיפ, בהשאלה מאסטון וילה.
קריירת מועדונים

אילינג-ג'וניור גדל במחלקות הנוער של צ'לסי ויובנטוס, ובשנת 2021 החל לשחק בקבוצת המילואים של יובנטוס במסגרת הסרייה ג'.
ב-21 באוקטובר 2022 ערך אילינג-ג'וניור את הופעת הבכורה שלו בקבוצה הראשונה של יובנטוס, בניצחון 0–4 על אמפולי במסגרת המחזור ה-11 בסרייה א' לעונת 2022/2023. ב-25 באוקטובר ערך את הופעת הבכורה שלו בליגת האלופות, בהפסד 3–4 לבנפיקה ליסבון במסגרת שלב הבתים לעונת 2022/2023. ב-7 במאי 2023 הבקיע את שער הבכורה שלו במועדון, בניצחון 0–2 על אטאלנטה במסגרת המחזור ה-34 בליגה. בסך הכל ערך 36 הופעות ליגה במדי המועדון, בהן הבקיע שני שערים.
ב-1 ביולי 2024 חתם אילינג-ג'וניור באסטון וילה מהפרמייר ליג, וב-27 באוגוסט הושאל למשך עונת 2024/2025 לבולוניה 1909 מהסרייה א'. ב-14 בספטמבר ערך את הופעת הבכורה שלו במועדון, בתיקו 2-2 נגד קומו במסגרת המחזור הרביעי בליגה. במשחק זה הבקיע את שער הבכורה שלו במועדון.
קריירה בינלאומית

אילינג-ג'וניור נכלל בסגל נבחרת אנגליה עד גיל 19 לאליפות אירופה עד גיל 19 בשנת 2022, וערך שתי הופעות בטורניר, בו זכתה נבחרתו.
תארים

קופה איטליה (1): 2023/2024
אליפות אירופה עד גיל 19 (1): 2022
הערות שוליים

↑  Brewin, John (2022-06-27). "England youngsters reaping rewards of pathway at Under-19 Euros". The Guardian (באנגלית בריטית). ISSN 0261-3077. נבדק ב-2024-09-21.
↑  Nizaar Kinsella, Chelsea tinged with regret as Iling-Junior rises to Juventus challenge, Evening Standard, ‏2022-11-01 (באנגלית)
1 2  Chi è Iling-Junior, l’esterno che la Juve ha pescato giovanissimo dal Chelsea, La Gazzetta dello Sport, ‏2021-11-23 (ב־)
1 2 3 4  Samuel Iling-Junior: dall'esordio in A con la Juve all'assist per Milik alla prima in Champions | Goal.com Italia, www.goal.com, ‏2022-10-26 (באיטלקית)
↑  Marco Baridon, Juve Primavera, Zauli pesca per la sua Under 23: in due alla prima chiamata, Juventus News 24, ‏2021-04-03 (ב־)
↑  Juventus vs. Empoli - 21 October 2022 - Soccerway, int.soccerway.com
↑  Redazione, Juventus Next Gen, esordio da sogno in Champions League per Iling Junior contro il Benfica, La Casa di C, ‏2022-10-25 (ב־)
↑  Benfica vs. Juventus - 25 October 2022 - Soccerway, int.soccerway.com
↑  Juventus.com, JUVE POWER TO WIN AT ATALANTA - Juventus, Juventus.com (באנגלית)
↑  Atalanta-Juventus 0-2: gol di Iling-Junior e Vlahovic, bianconeri secondi, la Repubblica, ‏2023-05-07 (באיטלקית)
↑  Atalanta vs. Juventus - 7 May 2023 - Soccerway, int.soccerway.com
↑  Aston Villa Football Club, Aston Villa confirm double signing, Aston Villa Football Club, ‏2024-07-01
↑  Aston Villa sign Samuel Iling-Junior and Enzo Barrenechea from Juventus, BBC Sport, ‏2024-07-01 (באנגלית בריטית)
↑  Aston Villa Football Club, Samuel Iling Jr completes loan switch, Aston Villa Football Club, ‏2024-08-27
↑  Samuel Iling-Junior al Bologna | Bolognafc, www.bolognafc.it, ‏2024-08-27 (ב־)
↑  Como vs. Bologna - 14 September 2024 - Soccerway, int.soccerway.com
↑  The Football Association, England MU19s squad named for EUROs, https://www.englandfootball.com (באנגלית)
↑  UEFA.com, The official website for European football, UEFA.com (באנגלית)
↑  The Football Association, England U19s 3-1 Israel, https://www.englandfootball.com (באנגלית)
↑  Europei U19, trionfa l'Inghilterra: Israele si arrende nei supplementari, tuttosport.com, ‏2022-07-01 (באיטלקית)
מדרגות

| --- | --- |

מדרגות פנימיות
 מידע כללי
 מבנים עיקריים:  המדרגות הספרדיות
מדרגה היא מבנה או מתקן המיועדים למעבר בין מפלסים בגבהים שונים בכדי להקל את המעבר בין המפלסים.
המדרגות מחלקות את הפרשי גבהי המפלסים לסדרה של מפלסים שהפרש הגבהים ביניהם קטן יותר, כך שהמטפס בהן מחלק את מאמץ הטיפוס ממפלס למפלס לסדרת מאמצים קטנים.
בשביל נוחות ובטיחות השימוש במדרגות יהיו הפרשי הגבהים [רום] זהים בין מדרגה למדרגה.
קיימים אלמנטים נוספים למעבר בין מפלסים כמו סולם, רמפה, מעלית ומדרגות נעות. לרוב מדרגות נוחות ובטיחותיות יותר מסולם, תופסות פחות שטח מהרמפה וזולות יותר מאמצעי התחבורה האנכיים החשמליים. אולם, רוב האמצעים האחרים נגישים ושמישים מהן; אדם המשתמש בכיסא גלגלים לא יכול לעלות במדרגות כלל, אדם כבד תנועה או אדם שנושא משא לא יחוש נוח לטפס בהן יותר מקומה או שתיים, ואדם, אף מטיב לכת, יתקשה לטפס בהן יותר משש קומות.
גלריה

מדרגות לצד רמפה במוזיאון ישראל. הרמפה תופסת שטח רצפה רב יותר
מדרגות לוליניות במוזיאון הוותיקן
מדרגות חוץ המהוות מעבר כניסה לבניין
גרם המדרגות במלון סינמה
מושגים

שלח (נקרא גם מדרך) - החלק עליו דורכים בזמן העלייה.
רום - הפרש הגבהים בין שני שלחים עוקבים.
מהלך - רצף של כמה שלחים ורומים.
פודסט - מישור אופקי המהווה הפסקה בין שני מהלכי מדרגות. מישור כזה דרוש כדי לאזן את מאמץ העלייה במדרגות וכדי לאפשר בניית מדרגות במתלול נוח בצמוד לשטח קרקע שאינו תלול דיו.
גרם מדרגות - מערכת אחת של מדרגות הבנויה לרוב מכמה מהלכים ולפחות פודסט אחד באמצע.
חדר מדרגות - פיר אנכי בבניין שלכל אורכו גרמי מדרגות המצויים אחד מעל השני.
חומרים

מדרגות שיש : שיש/אבן טבעי הנחצב במקומות רבים בעולם בגושי ענק שמנוסרים ללוחות בגדלים שונים המשמשים בין השאר כלוחות מדרגות וריצוף.
מדרגות עץ : העץ במקומות רבים בעולם משמש גם למדרגות, רצוי להשתמש בעצים עמידים בשחיקה ושאינם משנים צורתם בגלל הבדלי טמפרטורה.
מדרגות מתכת : בדרך כלל משמשים לבסיס המדרגות עליו מורכב גימור מחומר אחר.
מדרגות פורצלן : שכיח מאז העשור השני של המאה ה-21.
סוגי מדרגות > צורות ייחודיות > מדרגות לולייניות

מדרגות לולייניות הן מדרגות הבנויות בצורה מעוגלת הדומה לספירלה. למדרגות לולייניות יתרונות על פני גרמי מדרגות ישרים: צורכות פחות מקום. ניתן להשעין את גרם המדרגות על עמוד מרכזי, מה שהפך אותן לקלות יותר לבניה בעיקר בתקופות שלפני השימוש בבטון. מדרגות מסוג זה נפוצים באדריכלות המודרנית בכלל ובסגנון הבינלאומי בפרט, במחצית הראשונה של המאה ה-20.
סוגי מדרגות > צורות ייחודיות > מדרגות טרפזיות

מדרגות שצורת המדרך שלהן הוא בצורה טרפזית. בדומה למדרגות לולייניות, מהלך של מדרגות טרפזיות יוצר מסלול הליכה מעוגל, אך צורת המדרגות עצמן אינה עגולה. שימוש במדרגות אלו, בעלות המראה הייחודי, נעשה לשם אסתטיקה, או כאשר אין מספיק מקום להרכיב מדרגות רגילות. פעמים רבות משתמשים במהלך של מדרגות טרפזיות בתוך גרם מדרגות רגיל, כדי להחליף את כיוון המדרגות וכך לחסוך במקום.
סוגי מדרגות > שימושים ייחודיים > מדרגות חוץ

מדרגות חיצוניות הן מדרגות שאינן מקורות בתקרה וגובלות עם צדו החיצוני של קיר המבנה.
מדרגות אלו יכולות להיות מקורות בגגון קל כגון אלומיניום ומשמשות בדרך כלל כמדרגות כניסה למבנה או כמדרגות חירום.
סוגי מדרגות > שימושים ייחודיים > מדרגות חירום

ייעודן של מדרגות החירום הוא לשמש כמוצא בטוח מבניין בשעת שרפה, רעידת אדמה וכדומה. מדרגות חירום המצויות בתוך מבנה, נמצאות תמיד בתוך פיר מוגן שקירותיו יצוקים מבטון המתוכנן לעכב אש לחצי שעה עד שעתיים לפני התפוררותו (על פי חוקי התכנון והבנייה) וחייב בדלת העמידה באש, לפחות שעתיים, בכל קומה. מדרגות חירום יכולות להיות גם חיצוניות. ניתן לראות מדרגות אלו לרוב בבנייני מגורים בארצות הברית. בתקנות התכנון והבניה מדרגות חירום מכונה "חדר מדרגות מוגן".
יעילותן של מדרגות החירום יורדת ככל שהבניין גבוה יותר. במקרים של שרפה בגורד שחקים המסע במורד המדרגות (המקרים בהם יש לעלות במדרגות חירום הם נדירים יותר) מסתבר כמתיש אפילו עבור מטיבי לכת. מעבר לזאת, מדרגות כאלה אינן נגישות למוגבלים בתנועה.
חוקי המדרגות בישראל

מאז 1965, כאשר נחקק "חוק התכנון והבנייה" בישראל, חייב כל מהלך מדרגות לעמוד בנוסחה הנקראת נוסחת המדרגות: 2H+B=61-63. כלומר, גובה שני רומים ועוד אורך שלח אחד חייבים לתת את התוצאה שבין 61 ל-63 ס"מ. מכאן שאם אנו רוצים ליצור מהלך מדרגות בעל 16 מדרגות והגובה בין שני מפלסים הוא 2.64 מטר, חילוק המספרים זה בזה נותן את גובה המדרגה (16.5 ס"מ), מכאן אנו מציבים בנוסחה את הגובה (H=16.5) ומקבלים שהשלח חייב להיות 28–30 ס"מ.
בישראל, על פי "חוק התכנון והבנייה" מדרגות לולייניות או טרפזיות אינן מוגדרות כמדרגות המשמשות למוצא בטוח ממבנה בשעת חירום.
ראו גם

מעקה
הערות שוליים

↑  המילה מדרגות מופיעה במשנה במסכת שביעית ג' ח' ”אין בונין מדרגות על פי הגאיות ערב שביעית”
| --- | --- |
בקרת זהויות :  NLI: 987007531601305171  BNE: XX527275  GND: 4060816-5  LCCN: sh85127267  NDL: 00564484  NKC: ph125440 
שלט אזהרה מפני מדרגות באשדוד
ג'אנל פאריש

| --- | --- |

פאריש ב-2015
 לידה:  30 באוקטובר 1988 (בת 36) אואהו, הוואי, ארצות הברית ארצות הברית
 מדינה:  ארצות הברית 
 תקופת הפעילות:  מ-1999 
 מקום לימודים:  Moanalua 
 פרופיל ב-IMDb
 
ג'אנל מילאני פאריש לונג (באנגלית: Janel Meilani Parrish Long; נולדה ב-30 באוקטובר 1988) היא שחקנית וזמרת-יוצרת אמריקאית. מוכרת בעיקר בשל תפקידה כמונה ונרוואל בסדרה "שקרניות קטנות" של ABC family, ובשל תפקידה כג'ייד מהסרט "בראץ: הסרט".
ראשית חייה

פרק זה טעון שכתוב. אנא תרמו לוויקיפדיה .
פאריש נולדה בשנת 1988 באואהו, מחוז הונולולו, הוואי, ארצות הברית. בתה של ג'ואן (לבית מיו), היא ממוצא סיני, האן ליתר דיוק. אביה, מארק פיליפ פאריש הוא ממוצא אירי, אנגלי וגרמני. לה אחות גדולה ממנה בשמונה שנים, מליסה, אשר שירתה בצבא ארצות הברית. הוריה הם מפתחי גוף לשעבר, ואמה עבדה במועדון בריאות בהונולולו. פאריש התגוררה עם משפחתה בקאנאוהה, הוואי עד גיל 14, אז היא ומשפחתה עברו לברבנק, לוס אנג'לס על מנת שתמשיך בקריירה בתעשיית הבידור. אז היא למדה בחינוך ביתי כדי להתאים את לוח הזמנים של עבודתה.
בגיל שש ראתה פריש הצגה של פנטום האופרה והתאהבה ברעיון של להופיע על במה. היא החלה לנגן בפסנתר, ותוך שנה למדה גם משחק, שירה, נגינה וריקוד ג'אז. היא השתתפה בכמה וכמה תחרויות כישרונות, והפכה למוכרת לתושבי אואהו המקומיים. בשנת 2003, בגיל 14, היא הופיעה בגרסה המחודשת של תוכנית המציאות "Star Search" ברשת CBS, כשהיא מבצעת את השיר "On My Own" מתוך עלובי החיים.
קריירה

פאריש החלה את קריירת המשחק שלה כשהיא לוהקה בשנת 1996 לתפקיד של קוזט הצעירה בסיבוב ההופעות הלאומי של "עלובי החיים", ובהמשך גילמה את התפקיד במשך חודשיים בהפקה של ברודוויי בתיאטרון הקיסרי (Imperial Theatre) במידטאון מנהטן. לאחר מכן הופיעה במספר הפקות תיאטרון קהילתיות בהוואי - מוכרת בעיקר על תפקידה כז'אן לואיס "סקוט" פינץ' במחזה "אל תיגע בזמיר" בשנת 1998, עיבוד לתיאטרון מאת מאנואה וואלי של הספר המוכר משנת 1960 מאת נל הרפר לי. בשנת 1999, פריש קיבלה את תפקידה הטלוויזיוני הראשון בסדרת האקשן של NBC "משמר המפרץ", שם הופיעה בשני פרקים בדמותה של הינה, ילדה קטנה אשר מיץ' (דייוויד הסלהוף) מציל אותה מטביעה.
בשנת 2007 גילמה את אחת הדמויות הראשיות של ג'ייד בסרט הלייב אקשן "בראץ: הסרט", המבוסס על סדרת הבובות בראץ. על תפקיד זה הייתה מועמדת לפרס פטל הזהב בקטגוריית "השחקנית הגרועה ביותר". בשנה שלאחר מכן חתמה על חוזה הקלטות עם "גפן רקורדס".
בשנת 2009 ניסתה את מזלה להתקבל לסדרת הדרמה והמסתורין לנוער "שקרניות קטנות" טרם שידורה. היא נבחנה לתפקיד של ספנסר" אך התקבלה לתפקיד של מונה. בשנים 2012–2013 זכתה פאריש בפרס ל"נבל הטלוויזיוני האהוב ביותר"[דרושה הבהרה]. שנה לאחר מכן[דרושה הבהרה] הייתה מועמדת על אותו תפקיד אך הפעם עם קיגן אלן אך הם לא זכו.
בשנת 2014 זכתה במקום השלישי בתוכנית המציאות האמריקאית "רוקדים עם כוכבים", בעונתה ה-19. ב-2015 הוציאה שני שירים "Senseless" ו"Heart Made Of Stone", אותם כתבה בשיתוף עם וינס פיזינגה.
בשנת 2018 שיחקה בתור מרגו בסרט הנעורים "לכל הנערים שאהבתי", ושיחקה את שרלוט בדרמת הספורט "Tiger" בכיכובו של מיקי רורק.
חיים אישיים

פאריש החל לצאת עם המהנדס הכימי כריס לונג בספטמבר 2016, והתארסה עמו ב-23 באוקטובר 2017. השניים התחתנו ב-8 בספטמבר 2018 בחוות קוולואה באואהו, הוואי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | בראץ: הסרט | ג'ייד |  |
| 2009 | מעודדים צמודים | לאנה |  |
| 2009 | April Showers | ויקי |  |
| 2010 | טריפל דוג | סייסילי גרבר |  |
| 2011 | One Kine Day | ליילני |  |
| 2011 | 4 Wedding Planners | הוקו וולף |  |
| 2012 | סלסט וג'סי לנצח | סאוונה |  |
| 2018 | לכל הנערים שאהבתי | מרגו קובי |  |
| 2018 | Hell Is Where the Home Is | אסטלה |  |
| 2018 | Tiger | שרלוט |  |
| 2020 | לכל הנערים: נ.ב. אני עדיין אוהבת אותך | מרגו קובי |  |
| 2020 | החבורה מתאחדת מחדש | ג'ינה ג'קסון |  |
| 2021 | לכל הנערים: לעולם ועד | מרגו קובי |  |
| 2021 | כריסמס מבוטל | ברנדי בארנס |  |
| 2022 | הג'וב האחרון | פיית' |  |
| 2022 | Until We Meet Again | ליסה ווגנר |  |
| TBA | Sydney vs. Sean | סידני |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | משמר המפרץ | אינה | 2 פרקים |
| 2000 | ג'פטו | נטלי | סרט טלוויזיה של ABC |
| 2003 | משפחת או'קיף | ונסה | פרק: "Party" |
| 2004 | המופע של ברני מק | לורה | פרק: "Being Bernie Mac" |
| 2006 | זואי 101 | שרה | פרק: "The Silver Hammer Society" |
| 2006 | The O.C. | ליה | פרק: "The Summer Bummer" |
| 2008–2006 | גיבורים | מיי | 4 פרקים |
| 2009 | טרו ג'קסון | קיילה | פרק: "Flirting with Fame" |
| 2017–2010 | שקרניות קטנות | מונה ונדרוואל | תפקיז חוזר (עונות 2–1) תפקיד ראשי (עונות 7–3); 138 פרקים  |
| 2013 | הוואי חמש-אפס | רבקה פיין | פרק: "Kapu" |
| 2014 | גדולה מהחיים | צ'לסי פותנאהם | פרק: "Cheers & Jeers" |
| 2014 | High School Possession | לורן בריידי | סרט טלוויזיה של Lifetime |
| 2015 | The Mysteries of Laura | ג'יליאן הייבמאייר | פרק: "The Mystery of the Crooked Clubber" |
| 2016 | שעת שיא | נינה טיילור | פרק: "Wind Beneath My Wingman" |
| 2017 | ד"ר רוזווד | סלינה מונט | פרק: "Mummies & Meltdowns" |
| 2018 | I'll Be Watching | קייט ריילי | סרט טלוויזיה של Lifetime |
| 2019 | שקרניות קטנות: הפרפקציוניסטיות | מונה ונדרוואל | תפקיד ראשי; 10 פרקים |
| 2020, 2021 | מגנום, בלש פרטי | מליאה | 2 פרקים |
| 2020 | Holly & Ivy | מלודי | סרט טלוויזיה של הולמרק |
| 2021 | Right in Front of Me | קרלי | סרט טלוויזיה של הולמרק |
| 2021 | Coyote Creek Christmas | פייג' פארקר | סרט טלוויזיה של הולמרק |
| 2021 | Scooby-Doo, Where Are You Now! | מנחה | ספיישל טלוויזיוני של The CW |
| 2023 | Family History Mysteries: Buried Past | סופי מק'קלור | סרט טלוויזיה של הולמרק |
| 2024 | Sugarplummed | שוגרפלאם | סרט טלוויזיה של הולמרק |
דיסקוגרפיה > סינגלים

| שנה | סינגל | אלבום |
| --- | --- | --- |
| 2007 | "Rainy Day" | מתוך "בראץ: הסרט" |
| 2015 | "When It's Over" |  |
| 2017 | "Only Hope" |  |
| 2019 | "Everything" |  |
פרסים ומועמדויות

| שנה | פרס | קטגוריה | עבודה מועמדת | תוצאה |
| --- | --- | --- | --- | --- |
| 2008 | פרסי פטל הזהב | השחקנית הגרועה ביותר | בראץ: הסרט | מועמדות |
| 2012 | פרסי בחירת הנוער | הנבל הטלוויזיוני האהוב | שקרניות קטנות | זכייה |
| 2013 | פרסי בחירת הנוער | הנבל הטלוויזיוני האהוב | שקרניות קטנות | זכייה |
| 2013 | פרסי TV Guide | הנבל הטלוויזיוני האהוב (יחד עם קיגן אלן) | שקרניות קטנות | מועמדות |
| 2014 | פרסי בחירת הנוער | הנבל הטלוויזיוני האהוב | שקרניות קטנות | מועמדות |
| 2016 | פרסי בחירת הנוער | הנבל הטלוויזיוני האהוב | שקרניות קטנות | זכייה |
| 2017 | פרסי בחירת הנוער | הנבל הטלוויזיוני האהוב | שקרניות קטנות | זכייה |
הערות שוליים

↑  Amanda N'Duka, Amanda N'Duka, Mark Dacascos, Janel Parrish, Celestino Cornielle Join ‘The Ray’; ‘Trial of the Chicago 7’ EP Ryan Donnell Smith Set Film Pact With Just Fix It Productions – Film Briefs, Deadline, ‏2021-03-12 (באנגלית אמריקאית)
| --- | --- |
בקרת זהויות :  BNE: XX4685186  GND: 1025498178  ISNI: 0000 0001 1762 8935  LCCN: no2008022517  MusicBrainz: 9473999a-af56-4226-b7e5-2c04f7ed163c  VIAF: 51490088   WorldCat (עם VIAF): 51490088
פרס גראמי לתגלית השנה

| --- | --- |
סמליל פרס גראמי
סמליל פרס גראמי
 מדינה:  ארצות הברית ארצות הברית
 הגוף המעניק:  האקדמיה הלאומית לאמנויות ומדעי ההקלטה
 תקופת הפרס:  1959–הווה (כ־66 שנים)
 grammy.com
פרס גראמי לתגלית השנה מוענק מאז שנת 1959. הפרס לא הוענק בשנת 1967. תיאור הפרס הרשמי הוא כדלקמן: "לאמן חדש שמוציא לאור במהלך שנת הזכאות את ההקלטה הראשונה המבססת את זהותו הציבורית של אותו אמן." זה לאו דווקא האלבום הראשון שהוציא אמן.
הקטגוריה בולטת גם בזכות היותה היחידה מסוגה בה בוטל פרס גראמי. זה קרה בשנת 1990 לאחר שנחשף שהזוכים מילי ונילי לא שרו בעצמם באלבום הבכורה שלהם. הפרס בוטל, אך לא הוענק לאמן אחר.
מתוך 54 הפרסים שהוענקו בקטגוריה מאז הקמתה, הוענק הפרס ל-26 זמרות, 18 צמדים או להקות, ו-11 זמרים. בין השנים 1997–2003, כל הזוכות היו נשים. כמו כן, משנת 1993 עד 2005, אף מנצח לא היה גבר. בשנת 2006 שבר ג'ון לג'נד את המגמה הזו, שהחלה אחרי זכייתו של מארק כהן בשנת 1992. רק חמישה אמנים זכו גם בתגלית השנה וגם באלבום השנה באותה השנה: בוב ניוהארט בשנת 1961, כריסטופר קרוס בשנת 1981, לורן היל בשנת 1999, נורה ג'ונס בשנת 2003, ובילי אייליש בשנת 2020. מתוכם, קרוס, ג'ונס ואייליש קיבלו שירים שזכו בהקלטת השנה ובשיר השנה באותה שנה. רק קרוס ואייליש זכו בכל ארבע הקטגוריות הכלליות בפרסי גראמי. רק שני אמנים הפסידו בפרס תגלית השנה וזכו באלבום השנה באותה השנה: וואן מיידר בשנת 1963 ואלאניס מוריסט בשנת 1996.
מבין כל הזוכים, רק אחת (אספרנסה ספולדינג) הייתה אמנית ג'אז  ורק שלושה היו אמני קאנטרי. בשנת 1997 הפכה ליאן ריימס לאמנית הקאנטרי הראשונה שזכתה בפרס, וכן לאמנית הצעירה ביותר שזכתה בפרס (בגיל 14). אחריה הייתה קארי אנדרווד בשנת 2007  ו-Zac Brown Band בשנת 2010. בנוסף, שנת 2017 הייתה הפעם הראשונה ששני אמני קאנטרי היו מועמדים בקטגוריה זו באותה השנה, בה היו מועמדות מרן מוריס וקלסי בלריני. בשנת 2020 הפכה רוסליה לאמנית הראשונה ששרה בשפה הספרדית שהייתה מועמדת בקטגוריה.
דייוויד קרוסבי וקרל פאלמר הם האמנים היחידים שהיו מועמדים פעמיים בפרס זה. פאלמר היה מועמד בשתי הפעמים כחבר בלהקות: אמרסון, לייק ופאלמר ואסיה, ואילו קרוסבי היה מועמד כחבר ב-הבירדס וזכה כחבר בלהקת קרוסבי, סטילס ונאש.
שנת 1984 הייתה הפעם הראשונה שכל המועמדים לא היו אמריקאים (הזוכים מועדון תרבות, יורית'מיקס ומיוזיקל יות' מאנגליה, ביג קאנטרי היו מסקוטלנד ו-Men Without Hats היו מקנדה).
תהליך בחירת הזוכה

חברי האקדמיה הלאומית לאמנויות ומדעי ההקלטה בוחרים את המועמדים לפרס תגלית השנה. רשימה של עשרים האמנים המובילים ניתנת לוועדת סקירת המועמדויות, קבוצה שנבחרה במיוחד של חברים אנונימיים, שבוחרת אז בחמשת האמנים המובילים שיועמדו לבחירה בטקס גראמי. שאר החברים מצביעים אז לזוכה מחמשת המועמדים. בשנת 2018 הוכרז כי מספר האמנים המועמדים יוגדל לשמונה.
שינויים בחוקים

במהלך השנים, כללי הזכאות לקטגוריה זו השתנו מספר פעמים. בשנת 2010, היעדרותה של ליידי גאגא מקטגוריית תגלית השנה גרמה לאקדמיה הלאומית לאמנויות ומדעי ההקלטה לשנות את דרישות הזכאות לטקס הבא. היא לא הייתה זכאית למועמדות מכיוון שהלהיט שלה "Just Dance" היה מועמד בשנת 2008. הכלל החדש קבע כי ניתן להגיש את מועמדותו של כל אמן כל עוד אותו אמן לא הוציא בעבר אלבום שלם ולא זכה בגראמי. ביוני 2016, ארגון גראמי תיקן שוב את הכללים בקטגוריית תגלית השנה, כדי להסיר את מחסום האלבום "בהתחשב במגמות העכשוויות באופן שבו מוזיקה חדשה יוצאת לאור ואמנים מתפתחים מקודמים". כדי להיות זכאי למועמדות בקטגוריית תגלית השנה, האמן, הצמד או הלהקה צריכים:
להוציא לפחות חמישה סינגלים / שירים או אלבום אחד.
האמן לא נכלל בקטגוריה זו יותר משלוש פעמים, כולל כחבר בלהקה שהוקמה.
השיג פריצת דרך לתודעה הציבורית והשפיע על הנוף המוזיקלי בשנה החולפת.
כללים חדשים אלה נכנסו לתוקף החל משנת 2017. הקטגוריה הורחבה כך שתכלול שמונה מועמדים משנת 2019.
ביוני 2020 הודיעה האקדמיה הלאומית לאומנויות ומדעי ההקלטה כי יותר אין הגבלה על מספר השירים המרבי שאמן יכול להוציא כדי להיכלל בקטגוריה, זאת לאחר שהמגבלה עמדה על כ-30 שירים או סינגלים.
זוכים > שנות השישים

| שנה | זוכה | מועמדים | מקור |
| --- | --- | --- | --- |
| 1959 | בובי דארין |  אד בירנס  מארק מרפי  ג'וני רסטיבו  מאוויס ריוורס |  |
| 1961 | בוב ניוהארט |  ארבעת האחים  מרים מקבה  לאונטין פרייס  ג'ואני סומרס |  |
| 1962 | פיטר נרו |  אן-מרגרט  דיק גרגורי  The Lettermen  טימי יורו |  |
| 1963 | רוברט גולט |  ארבע העונות  ווהן מידר  The New Christy Minstrels  פיטר, פול ומרי  אלן שרמן |  |
| 1964 | סווינגל סינגרס |  ויקי קאר  ג'ון גרי  The J's with Jamie  טריני לופז |  |
| 1965 | הביטלס |  פטולה קלארק  אסטרוד ז'ילברטו  אנטוניו קרלוס ז'ובים  מורגנה קינג |  |
| 1966 | טום ג'ונס |  הבירדס  מתבודדי הרמן  הורסט ינקובסקי  מרילין מיי  סוני ושר  גלן יארברו |  |
| 1967 | ללא פרס | ללא פרס | [II] |
| 1968 | בובי ג'נטריBobbie |  לאנה קנטרל  The 5th Dimension  הרפרס ביזאר  ג'פרסון אייפליין |  |
| 1969 | חוזה פליסיאנוJosé |  קרים  גארי פאקט  ג'ני סי ריילי  או. סי. סמית |  |
זוכים > שנות השבעים

| שנה | זוכים | מועמדים | מקור |
| --- | --- | --- | --- |
| 1970 | קרוסבי, סטילס ונאש |  שיקגו  לד זפלין  אוליבר  הפילהרמונית של ניאון |  |
| 1971 | הקרפנטרז |  אלטון ג'ון  מלבה מור  אן מוריי  משפחת פרטרידג' |  |
| 1972 | קארלי סימון |  ביל צ'ייס  אמרסון, לייק ופאלמר  המילטון, ג'ו פרנק וריינולדס  ביל וית'רס |  |
| 1973 | אמריקה |  הארי צ'אפין  האיגלס  לוגינס ומסינה  ג'ון פרין |  |
| 1974 | בט מידלר |  אמיר דאודטו  מורין מקגוברן  מארי אוסמונד  בארי וייט |  |
| 1975 | מרווין האמלישMarvin |  באד קומפני  ג'וני בריסטול  דייוויד אסקס  גרהם סנטרל סטיישן  פיבי סנואו |  |
| 1976 | נטלי קול |  מוריס אלברט  Amazing Rhythm Aces  האחים בריקר  KC and The Sunshine Band |  |
| 1977 | Starland Vocal Band |  בוסטון  האחים ג'ונסון  Dr. Buzzard's Original Savannah Band  ויילד צ'רי |  |
| 1978 | דבי בוןDebby |  סטיבן בישופ  שון קסידי  פורינר  אנדי גיב |  |
| 1979 | A Taste of Honey |  The Cars  אלביס קוסטלו  כריס ריי  טוטו |  |
זוכים > שנות השמונים

| שנה | זוכים | מועמדים | מקור |
| --- | --- | --- | --- |
| 1980 | ריקי לי ג'ונס |  האחים בלוז  דייר סטרייטס  הנאק  רובין ויליאמס |  |
| 1981 | כריסטופר קרוס |  איירין קארה  רובי דופרי  איימי הולנד  הפריטנדרס |  |
| 1982 | שינה איסטון |  Adam and the Ants  הגו-ג'וס  ג'יימס אינגראם  לות'ר ונדרוס |  |
| 1983 | Men at Work |  אסיה  ג'ניפר הולידיי  היומאן ליג  סטריי קאטס |  |
| 1984 | מועדון תרבות |  ביג קאנטרי  יורית'מיקס  Men Without Hats  מיוזיקל יות' |  |
| 1985 | סינדי לאופר |  שילה אי  פרנקי הולך להוליווד  קורי הארט  The Judds |  |
| 1986 | שאדיי |  א-הא  פרדי ג'קסון  קתרינה והגלים  ג'וליאן לנון |  |
| 1987 | ברוס הורנסבי והריינג' |  Glass Tiger  Nu Shooz  סימפלי רד  Timbuk 3 |  |
| 1988 | ג'ודי וואטלי |  Breakfast Club  Cutting Crew  טרנס טרנט ד'ארבי  Swing Out Sister |  |
| 1989 | טרייסי צ'פמןTracy |  ריק אסטלי  טוני צ'ילדס  Take 6  ונסה ויליאמס |  |
זוכים > שנות התשעים

| שנה | זוכים | מועמדים | מקור |
| --- | --- | --- | --- |
| 1990 | מילי ונילי (בוטל) |  ננה צ'רי  אינדיגו גירלז  Tone Loc  Soul II Soul |  |
| 1991 | מריה קארי |  The Black Crowes  The Kentucky Headhunters  ליסה סטנספילד  וילסון פיליפס |  |
| 1992 | מארק קון |  Boyz II Men  C+C Music Factory  Color Me Badd  סיל |  |
| 1993 | Arrested Development |  בילי ריי סיירוס  סופי ב. הוקינס  קריס קרוס  ג'ון סעקדה |  |
| 1994 | טוני ברקסטון |  בלי  בליינד מלון  Digable Planets  SWV |  |
| 1995 | שריל קרואו |  אייס אוף בייס  Counting Crows  Crash Test Dummies  גרין דיי |  |
| 1996 | Hootie & the Blowfish |  ברנדי  אלאניס מוריסט  ג'ואן אוסבורן  שאניה טוויין |  |
| 1997 | ליאן ריימס |  Garbage  ג'ול  נו דאוט  טוני ריץ' |  |
| 1998 | פולה קול |  פיונה אפל  אריקה באדו  הנסון  פאף דדי |  |
| 1999 | לורן היל |  בקסטריט בויז  אנדראה בוצ'לי  דיקסי צ'יקס  נטלי אימברוליה |  |